*Projekts*

LATVIJAS REPUBLIKAS MINISTRU KABINETS

2018. gada \_\_\_. \_\_\_\_\_\_\_\_\_ Noteikumi Nr.

Rīgā (prot. Nr. )

**Grozījumi Ministru kabineta 2014.gada 16.decembra noteikumos Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020. gada plānošanas periodā”**

Izdoti saskaņā ar

Eiropas Savienības struktūrfondu un

Kohēzijas fonda 2014.-2020.gada plānošanas

perioda vadības likuma

8.panta, 20.panta 2.punktu,

26.panta sesto daļu

Izdarīt Ministru kabineta 2014.gada 16.decembra noteikumos Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. - 2020. gada plānošanas periodā” (Latvijas Vēstnesis, 2015, 3. nr., 2016, 77. nr., 2017, 199. nr.) šādus grozījumus:

1. Papildināt noteikumus ar 51.1, 51.2 ,51.3, 51.4 un 51.5  punktu šādā redakcijā:

“51.¹ Izvērtējot iesniegto grozījumu lietderību, pamatotību un nepieciešamību projekta sākotnējā mērķa sasniegšanai, sadarbības iestāde ņem vērā, ka attiecīgajā līgumā vai vienošanās nosacījumos paredzēto projekta īstenošanas termiņu var pagarināt kopumā uz laiku līdz sešiem mēnešiem, saglabājot Eiropas Savienības fonda līdzfinansējumu un valsts budžeta līdzfinansējumu, ja tāds paredzēts normatīvajā aktā par specifiskā atbalsta mērķa īstenošanu.

51.² Finansējuma saņēmējam līdz kārtējā gada 1.februārim ir tiesības aktualizēt kārtējā gada plānoto maksājuma pieprasījumu iesniegšanas grafiku līgumā vai vienošanās nosacījumos noteiktajā kārtībā.

51.3 Ja sadarbības iestāde konstatē samazinājumu iepriekšējā kalendārā gadā faktiski veikto izdevumu un sadarbības iestādē iesniegto maksājuma pieprasījumu apjomā vairāk nekā par 25% no šo noteikumu 51.2 punktā noteiktajā kārtībā aktualizētā plānoto maksājuma pieprasījumu iesniegšanas grafikā paredzētā, tā samazina Eiropas Savienības fonda un valsts budžeta līdzfinansējumu, ja tāds projektā ir paredzēts, par starpību, kas pārsniedz 25% no plānoto maksājuma pieprasījumu iesniegšanas grafikā paredzētā. Sadarbības iestāde paziņo minēto lēmumu finansējuma saņēmējam, par to informējot atbildīgo iestādi.

 51.4 Sadarbības iestāde var pagarināt projekta īstenošanas termiņu par laiku, kas pārsniedz šo noteikumu 51.¹ punktā minēto sešu mēnešu termiņu, vai saskaņot izmaiņas, kas pārsniedz šo noteikumu 51.3 punktā noteikto apmēru, ja iestājies viens no šādiem gadījumiem:

51.4 1. īstenojot projektu, ir radies ietaupījums;

51. 4 2. īstenojot projektu, tā ietvaros veiktais iepirkums ir izbeigts bez rezultātiem, jo:

51. 4 2.1. nav iesniegts neviens pretendenta piedāvājums vai pieteikums;

51.4 2.2. iesniegtie piedāvājumi vai pieteikumi neatbilst iepirkuma procedūras dokumentos noteiktajām prasībām;

51.4 2.3. iesniegtajos piedāvājumos vai pieteikumos norādītā līgumcena ievērojami pārsniedz projekta ietvaros paredzamo līgumcenu;

51.4 3. piegādātājs, ar kuru projekta ietvaros noslēgts iepirkuma līgums, ir atzīts par maksātnespējīgu vai tiesā ir iesniegts pieteikums par piegādātāja maksātnespējas procesa uzsākšanu;

51.4 4. piegādātājs, ar kuru projekta ietvaros ir noslēgts iepirkuma līgums, bez tiesiska pamata pārtrauc pildīt minēto līgumu;

51.4 5. projekta ietvaros noslēgtais iepirkuma līgums ir pārtraukts un tiek veikta jauna iepirkuma procedūra, jo piegādātājs kavē projekta ietvaros noslēgtā līguma līgumsaistību izpildi vai pilda līgumsaistības neapmierinošā kvalitātē;

51. 4 6. radušies nepārvaramas varas apstākļi;

51. 4 7. Ministru kabinets ir pieņēmis lēmumu par šo noteikumu 51.¹ punktā minētā termiņa pagarināšanu vai izmaiņu, kas pārsniedz šo noteikumu 51.3 punktā noteikto apmēru, atbalstīšanu.

51.5 Ja nav iestājies neviens no šo noteikumu 51.4 punktā minētajiem gadījumiem projekta īstenošanas termiņa pagarināšanai par laiku, kas pārsniedz 51.1 punktā minēto sešu mēnešu termiņu, finansējuma saņēmējam ir tiesības pabeigt attiecīgā projekta īstenošanu par saviem līdzekļiem ar sadarbības iestādi saskaņotā termiņā.”

2. Papildināt noteikumus ar X nodaļu šādā redakcijā:

“**X. Noslēguma jautājumi**

57. Šo noteikumu 51.¹ - 51.5  punktā noteiktā kārtība piemērojama, sākot ar 2018.gada 1.septembri.

58. Līguma vai vienošanās grozījumu priekšlikumi, kas iesniegti sadarbības iestādē līdz 2018.gada 31.augustam, izvērtējami, neņemot vērā šo noteikumu 51.¹ - 51.5  punktā minētos ierobežojumus.”

3. Aizstāt 1.pielikuma 1.8.sadaļas “Projekta finansiālā ietekme uz vairākām teritorijām” zemsvītras piezīmē vārdus iekavās “(norādot novadu, ir jānorāda arī tā pilsēta/ pagasts)” ar vārdiem “(norādot novadu, ja iespējams, norāda arī tā pilsētu/ pagastu)”.

4. Aizstāt 1.pielikuma 1.9. sadaļā “Informācija par partneri (-iem)” vārdus “Projekta iesniedzēja veids” ar vārdiem “Projekta partnera veids”.

5. Papildināt 1.pielikuma 3.pielikuma projekta iesniegumam 1.izmaksu pozīciju “Projekta izmaksas saskaņā ar vienoto likmi” ar piezīmi šādā redakcijā: “\*\*\*\* kolonna “t.sk. PVN” nav jāaizpilda.”

Ministru prezidents M.Kučinskis

Finanšu ministre D.Reizniece-Ozola